Seppo Smolander

Seppo Smolander (s. 7. maaliskuuta 1955 Tuusniemi) on suomalainen korkeushyppääjä. Hän edusti huippuvuosinaan 1970-luvun lopulla ja 1980-luvun alussa Joensuun Katajaa. Pituutta hänellä on 200 cm.

Smolander saavutti Kalevan kisoissa SM-hopeaa vuonna 1981 sekä SM-pronssia vuosina 1979, 1980 ja 1983. Sisäratojen SM-kilpailuissa hän sai pronssia vuonna 1978.

Smolander edusti Suomea kuusi kertaa ulkoratojen ja kerran sisäratojen maaotteluissa vuosina 1978–1982. Ennätyksensä 218 cm hän hyppäsi Sotkamossa kesäkuussa 1982.

Seppo Smolander on toiminut korkeushyppääjänä kilpailevan tyttärensä Elina Smolanderin valmentajana.

 Lähteet 


 Viitteet 

Luokka:Suomalaiset korkeushyppääjät
Luokka:Vuonna 1955 syntyneet
Luokka:Elävät henkilöt